PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE, ÎNTREȚINERE

DIRECŢIA ECONOMICĂ

NR. 11.357/ 20.02.2025

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul investiții, gospodărire, întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind actualizarea indicatorilor tehnico-economici la obiectivul de investiţie **Reabilitare și extindere pe verticală Corp ”B” D+P+2 (parțial)** **la Școala Gimnazială Constantin Brâncoveanu**

Ținând cont de faptul că modificarea HG nr. 907/2016 prevede introducerea în structura Devizului General a unui capitol 7 și a unui subcapitol 3.8.3, este necesară modificarea indicatorilor tehnico-economici ai obiectivului de investiții Reabilitare și extindere pe verticală Corp ”B” D+P+2 (parțial) la Școala Gimnazială Constantin Brâncoveanu.

Având în vedere că executarea proiectului se apropie de final sumele aferente capitolului 7.2 Rezervă de implementare s-a cuprins la capitolul 4.1 Construcții și instalații pe fiecare categorie de lucrări, motiv pentru care capitolul 7.2 s-a cuprins cu valoare de 0 lei. Sumele aferente capitolelor 3.8.3 Coordonator în materie de securitate și sănătate și 7.1 Cheltuieli aferente marjei de buget de 25% nu s-a utilizat și ca atare s-a cuprins cu o valoare de 0 lei.

În urma modificării valorilor din devizul general, indicatorii tehnico – economici pentru obiectivul de investiție Reabilitare și extindere pe verticală Corp ”B” D+P+2 (parțial) la Școala Gimnazială Constantin Brâncoveanu devin:

din

Indicatori tehnico-economici aprobați anterior au fost:

Valoarea totală a investiţiei: 7.085.159,08 lei (fără TVA)/8.409.112,57 lei (cu TVA)

din care:

construcţii - montaj: 5.366.515,86 lei (fără TVA) /6.386.153,87 lei (cu TVA)

în

Indicatori tehnico-economici conform noului Deviz General:

Valoarea totală a investiției: 8.066.817,48 lei (fără TVA) /9.593.598,19 lei (cu TVA)

din care

construcții-montaj: 6.225.901,56 lei (fără TVA) /7.408.822,86 lei (cu TVA)

Investiția este realizată din bugetul de venituri și cheltuieli al Municipiului Satu Mare.

Raportat la prevederile art. 41, art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….”

Raportat și la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul nr. 10.936/19.02.2025 privind înaintarea spre avizare Comisiei tehnico-economice a indicatorilor tehnico-economici modificați ai obiectivului de investiție ” Reabilitare și extindere pe verticală Corp ”B” D+P+2(parțial) la Școala Gimnazială Constantin Brâncoveanu”, procesul verbal al Comisiei tehnico-economice nr. 11.007/20.02.2025), proiectul de hotărâre se înaintează Consiliului Local al Municipiului Satu Mare cu propunere de aprobare.

**Director executiv Șef serviciu**

ec.Ursu Lucica ing. Szucs Zsigmond

Întocmit, Szucs Zsigmond 2 ex.